15.2.2011 Den Europæiske Unions Tidende L 41/1 (Ikke-lovgivningsmæssige retsakter) FORORDNINGER RÅDETS FORORDNING (EU) NR. 131/2011 af 14. februar 2011 om ændring af forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, stk. 1, under henvisning til Rådets afgørelse 2011/100/FUSP om ændring af fælles holdning 2003/495/FUSP om Irak ()), under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og ud fra følgende betragtninger: (1) I overensstemmelse med FN's Sikkerhedsråds resolution 1483 (2003) fastsætter artikel 2 i forordning (EF) nr. 1210/2003 af 7. juli 2003 om visse specifikke restrik- tioner i de økonomiske og finansielle forbindelser med Irak (?) særlige ordninger for betalinger for olie, oliepro- dukter og naturgas, der eksporteres fra Irak, mens artikel 10 i samme forordning fastsætter særlige ordninger for visse irakiske aktivers fritagelse fra retsfor- følgning. Disse særlige ordninger gjaldt indtil den 31. december 2010. (2) — Ifølge FN's Sikkerhedsråds resolution 1956 (2010) bør disse særlige ordninger forlænges frem til den 30. juni 2011, og de bør ikke længere anvendes efter den dato. I overensstemmelse med Rådets afgørelse 2011/100/FUSP bør forordning (EF) nr. 1210/2003 derfor ændres i over- ensstemmelse hermed. (3) — For at sikre, at foranstaltningerne i denne forordning er effektive, bør denne forordning træde i kraft øjeblikkeligt — VEDTAGET DENNE FORORDNING: Artikel 1 Artikel 18, stk. 3, i forordning (EF) nr. 1210/2003 affattes således: »3. — Artikel 2 og 10 anvendes indtil den 30. juni 2011… Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. februar 2011. () Se side 9 i denne EUT. (?) EUT L 169 af 8.7.2003, s. 6. På Rådets vegne HOFFMANN R. Formand